AlexejDobrolubov/national_council_slovak_2010 huggingface dataset:
90. schôdza NR SR - 13.deň - B. popoludní
Dátum: 2023-05-23
Poslanec: Kremský, Peter (OĽANO)
Druh vystúpenia: Vystúpenie v rozprave

250. Ďakujem, pán predsedajúci. Tiež by som rád požiadal o podporu, ide o podporu rozvoja obnoviteľných zdrojov. Vlastne aj podľa nariadenia Európskej komisie s decembra minulého roka, ktorým vyzvala členské krajiny na uľahčenie administratívy a legislatívy pre budovanie obnoviteľných zdrojov, čiže, žiaľ, zatiaľ ministerstvo životného prostredia nepripravilo patričnú legislatívu, ktorým, ktorou by toto podporilo, ale snažíme sa aspoň malými zmenami vlastne umožniť väčšiu výstavbu obnoviteľných zdrojov a vypustiť z toho rôzne nezmyselné zdržovanie. Takže veľmi ďakujem. Veľmi pekne ďakujem za vašu podporu.
90. schôdza NR SR - 13.deň - B. popoludní
Dátum: 2023-05-23
Poslanec: Kremský, Peter (OĽANO)
Druh vystúpenia: Vystúpenie v rozprave

246. Ďakujem veľmi pekne, pán predsedajúci. Aj tento druhý návrh zákona súvisí s obnoviteľnými zdrojmi. Jeho cieľom je zrýchlenie niektorých procesov v rámci zákona o posudzovaní vplyvov na životné prostredie. V niektorých štádach, štádiách procesu napríklad pri určovaní rozsahu navrhovanej činnosti, to znamená, či sa tam bude vlastne to posudzovať alebo je to len vlastne ten, ten jednoduchší proces. Príslušné orgány majú síce zákonom stanovenú povinnosť, ale nemajú tam určenú lehotu, v rámci ktorej majú konať. Preto časti dochádza k úplne zbytočnému zdržovaniu, prieťahom v konaní, posudzovaní vplyvu na životné prostredie a celý proces sa veľmi spomaľuje. Čiže vo vybraných prípadoch v tom, v tejto novele zákona priraďujeme príslušnému orgánu lehotu na splnenie jeho zákonnej povinnosti, teda zvyčajne je to 30 dní. Ešte raz, upozorňujem, že nejde o rozhodnutie o EA alebo niečom podobnom, len o vyjadrenie, akým spôsobom sa ten ktorý projekt bude posudzovať. Takisto cieľom návrhu zákona je v prílohe zákona, teda tento návrh mení a určuje prahové hodnoty, činnosť objekty alebo zariadenia, ktoré určujú rozsah posudzovania vplyvov, či je to povinné hodnotenie alebo je to len zisťovacie konanie. Takisto sa upravujú predmetné prahové hodnoty a tak, aby vlastne toto posudzovanie bolo efektívnejšie, aby sa zachoval takisto štandard ochrany životného prostredia. Zase nebudem zachádzať do detailov, verím, že každý, kto o tento zákon má záujem, si to preštudoval a veľmi rád odpoviem na otázky v rozprave. Ďakujem.
90. schôdza NR SR - 13.deň - B. popoludní
Dátum: 2023-05-23
Poslanec: Kremský, Peter (OĽANO)
Druh vystúpenia: Vystúpenie v rozprave

244. Ďakujem. Ja chcem len požiadať vlastne celú Národnú radu bez ohľadu na politickú príslušnosť o podporu tohto zákona, ktorý zvyšuje energetickú nezávislosť Slovenska. Umožní naozaj reálny rozvoj obnoviteľných zdrojov či už tých väčších, ktoré vlastne potom prispievajú do prenosovej siete, alebo aj tých menších. Ďakujem veľmi pekne za podporu.
90. schôdza NR SR - 12.deň - A. dopoludnia
Dátum: 2023-05-19
Poslanec: Kremský, Peter (OĽANO)
Druh vystúpenia: Vystúpenie s faktickou poznámkou

213. Ďakujem. No pani kolegyňa Bittó Cigániková, možnože by ste mali aspoň počúvať, už keď máte vystúpenie v rozprave potom reakcie, je to základná slušnosť. No rozumiem, že čo je vaším zámerom plniť stranícku úlohu, zdržať rozpravu, aby sa zákon o pomoci tehotným ženám ani náhodou nedostal dnes na program, ale aspoň dá sa to robiť aj inteligentným spôsobom, takže keď tu šírite nezmysli, tak potom, pŕŕŕ, asi musím zareagovať špeciálne, keď ste ma spomenuli. Prvá vec, že berieme dane občanom. No nie. Dane pochádzajú hlavne od firiem. To treba vedieť, treba si to pozrieť, lebo potom šírite nezmysly a vyzerá to veľmi neodborne, že ste si to nenaštudovali. Veľká väčšina daní pochádza od firiem a tie firmy zvyčajne nepatria občanom, lebo zvyčajne sú v zahraničnom vlastníctve, niektoré sú dokonca štátne a dokonca iným štátom patria, často patria úplne iným občanom, teda ak ich môžme nazvať občania a tak ďalej. Čiže treba si v tom urobiť poriadok. Druhá vec, keď sme hovorili o Slovnafte, nikto tu nehovoril, že zdaníme zlodejov, aspoň ja určite nie, možno ste to hovorili vy, že ich považujete za zlodejov, ja ich nepovažujem za zlodejov, ale pletiete tu hrušky s jablkami v tom, že toto je mimoriadne zdanenie. Tam zdaňujeme nadzisk. Mimoriadny zisk. Neviem, či rozumiete pojmu windfall tax, to je nezaslúžený zisk, ktorý nespočíva v tom, že sú nejakí šikovní manažéri, ktorí tu dobre predali benzín a naftu, ale z toho, že vojnová situácia im prispela do rozpočtu. Treba si prečítať článok dnes v SME, ktorý má bývalý minister hospodárstva, tam to presne vysvetľuje. Takže, prosím vás, naštudujte si to. Ďakujem.
90. schôdza NR SR - 12.deň - A. dopoludnia
Dátum: 2023-05-19
Poslanec: Kremský, Peter (OĽANO)
Druh vystúpenia: Vystúpenie

177. Vážený pán predsedajúci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutiami predsedu Národnej rady navrhujem, aby návrh zákona prerokovali: Výbor Národnej rady pre financie a rozpočet, Ústavnoprávny výbor Národnej rady. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a v gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu k uvedenému návrhu zákona.
94. schôdza NR SR - 5.deň - B. popoludní
Dátum: 2023-06-20
Poslanec: Krištúfková, Petra (SME RODINA)
Druh vystúpenia: Vystúpenie v rozprave

110. Ďakujem za slovo. Vážený pán predsedajúci, vážené kolegyne, kolegovia, predkladaný návrh zákona zavedie dotáciu na suroviny, tzv. obedy zadarmo, aj pre deti osemročných gymnázií a deti navštevujúce 1. ročník 5-ročného vzdelávacieho programu v strednej škole. Tieto deti sú v rovnakom veku ako deti navštevujúce základnú školu. Finančný vplyv návrhu zákona je zabezpečený z rozpočtu kapitoly ministerstva práce. Hlásim sa do rozpravy, kde podám pozmeňujúci návrh, ktorý je len legislatívno-technický.
94. schôdza NR SR - 5.deň - B. popoludní
Dátum: 2023-06-20
Poslanec: Krištúfková, Petra (SME RODINA)
Druh vystúpenia: Vystúpenie v rozprave

102. Ďakujem za slovo. Vážený pán predsedajúci, vážené poslankyne, vážení poslanci, predmetom tohto predkladaného návrhu zákona je obmedzenie predaja a zákaz používania vybraných kategórií pyrotechnických výrobkov predovšetkým z kategórie F2 a F3, tzv. petárd. Jediným efektom je hluk a nežiaduce účinky na ľudí a zvieratá sú jednoznačne negatívne. Na tomto návrhu zákona aktívne pracovala pracovná skupina pre oblasť veterinárnej starostlivosti a ochrany zvierat predsedu Výboru Národnej rady Slovenskej republiky pre pôdohospodárstvo a životné prostredie v priamej spolupráci a v súčinnosti so Slovenskej asociáciou pyrotechnických firiem, Asociáciou predajcov pyrotechniky, ktoré združujú výrobcov a predajcov pyrotechnických výrobkov na Slovensku, a Hlavným banským úradom. Zástupcovia oboch asociácií navrhli a podporili zákaz predaja a používania vyššie uvedených výrobkov v kategórii F2 a F3 s odôvodnením, že tieto pyrotechnické výrobky sú práve tými, ktoré majú najviac negatívnych vplyvov na ľudí, zvieratá, prírodu a spôsobujú najväčšie škody na súkromnom a verejnom majetku. Okrem uvedených asociácií návrh na stretnutiach uvedenej pracovnej skupiny podporili a následne svojimi písomnými stanoviskami oficiálne potvrdili aj Štátna ochrana prírody Slovenskej republiky, Komora veterinárnych lekárov Slovenskej republiky, Univerzita veterinárskeho lekárstva a farmácie v Košiciach, Zoologická záhrada Bratislava, Zoologická záhrada Košice. Návrh podporujú tiež Mestská polícia hlavného mesta Slovenskej republiky Bratislavy, Únia miest a obcí Slovenska, Združenie miest a obcí Slovenska, ako i množstvo ochranárskych združení, útulkov, karanténnych staníc pre zvieratá, ako napríklad Záchranná stanica pre zranené živočíchy Zázrivá, Nádej pre koní a ľudí, Zvieratá v núdzi a ďalšie mnohé. V prospech zákazu sa pozitívne vyjadrila aj prezidentka Slovenskej komory psychológov a široká verejnosť vo viacerých petíciách, ktoré každý rok organizujú rôzne organizácie alebo jednotlivci. Ďakujem a hlásim sa do rozpravy, kde podám pozmeňujúci návrh, ktorý len zosúlaďuje legislatívno-technické nejaké zosúladenie s OLAP-om.
90. schôdza NR SR - 11.deň - A. dopoludnia
Dátum: 2023-05-18
Poslanec: Krištúfková, Petra (SME RODINA)
Druh vystúpenia: Vystúpenie s faktickou poznámkou

16. Čo sa týka čísel a vyčíslenia, o ktorých si hovoril, tak v podstate aj tak klasická valorizácia by prišla v januári, takže bavíme sa len o štyroch mesiacoch, takže v číslach, ktoré si hovoril, sú už vyčíslené valorizáciou, ktorá by prišla. Mám tu... Čo sa týka hlasovania, mám tu rokovací poriadok a § 83 hovorí o tom, že je absolútne bežné, podľa § 83 rokovacieho poriadku, že o skrátení lehoty rozhodne Národná rada. A až v prípade, že by to nebolo schválené, tak následne tam potom plynie 48-hodinová lehota, takže... (reakcia z pléna) podľa tohto budem postupovať.
90. schôdza NR SR - 1.deň - B. popoludní
Dátum: 2023-05-02
Poslanec: Krištúfková, Petra (SME RODINA)
Druh vystúpenia: Vystúpenie

93. Ďakujem za slovo. Vážené kolegyne, vážení kolegovia, nakoľko k zvýšeniu finančných pásiem ministerstvom školstva prišlo v decembri 2022 s účinnosťou od januára 2023, bolo z môjho pohľadu nutné reagovať ihneď, pretože pásma si jednotlivé zastupiteľstvá schvaľovali už počas obdobia január až marec. Minulý rok mali rodičia možnosť si vybrať, či budú poberať daňový bonus, alebo dotáciu na obed. Ale vzhľadom na nové finančné pásma, a tým pádom zvýšenú cenu obedov, som expresne a prioritne riešila obedy pre deti na základných školách a v poslednom ročníku materskej školy, pretože na dotáciu na stravu pre deti som mala sľúbené financie aj podporu v parlamente. Súčasne som však vedela, že bude potrebné urobiť ďalšiu novelu, ktorou zavediem dotáciu na stravu aj žiakom osemročných gymnázií. Tieto deti nikdy dotáciu na stravu nedostávali, takže ide o úplne novú úpravu a ďalšie finančné vplyvy a potrebnú hlbšiu analýzu. Ak by som deti navštevujúce osemročné gymnázia riešila spolu s deťmi navštevujúcimi základnú školu a posledný ročník materskej školy, nemohla by som návrh presadiť tak, aby bol pre drvivú väčšinu detí účinný od 1. mája. Takže s týmto návrhom prichádzam hneď, ako to bolo možné. Ako som už spomínala, finančný vplyv je zabezpečený z rozpočtu kapitoly ministerstva práce. Ďakujem veľmi pekne za podporu tohto návrhu.
90. schôdza NR SR - 1.deň - B. popoludní
Dátum: 2023-05-02
Poslanec: Krištúfková, Petra (SME RODINA)
Druh vystúpenia: Vystúpenie

89. Ďakujem za slovo. Vážené kolegyne, vážení kolegovia, predkladaný návrh zákona je vypracovaný ako podpora rodiny, ktorá je základnou bunkou spoločnosti, a je súčasťou opatrení na zlepšenie finančnej situácie rodín s nezaopatrenými deťmi. Hlavným cieľom návrhu zákona je zavedenie dotácie na podporu výchovy k stravovacím návykom dieťaťa aj pre deti navštevujúce prvé štyri ročníky škôl osemročných vzdelávacích programov, tzv. osemročné gymnáziá. Predkladaný návrh zákona zrovnoprávňuje deti, ktoré navštevujú klasickú základnú školu, a deti, ktoré navštevujú osemročné gymnázia, a sú v rovnakom veku. Tento návrh zákona pomôže približne 11-tisíc deťom. Finančný vplyv návrhu zákona je zabezpečený z rozpočtu kapitoly ministerstva práce Slovenskej republiky a pre rok 2023 predstavuje sumu 101 200 eur, pre roky 2024, 2025 a 2026 to bude 303 600 eur ročne. Ďakujem a hlásim sa do rozpravy.
88. schôdza NR SR - 3.deň - B. popoludní
Dátum: 2023-03-16
Poslanec: Krištúfková, Petra (SME RODINA)
Druh vystúpenia: Vystúpenie s faktickou poznámkou

88. Ďakujem za slovo. Ja by som sa chcela opýtať, že v podstate prečo si myslíte, že to, že človek nebude platiť daň za psa, pomôže, akým spôsobom to pomôže útulku? Pretože ja si myslím, že mnohé psy, ktoré sú v útulku, práve tam končia preto, pretože ich majiteľ nemal peniaze na to, aby toho psa prestravoval, aby mu zabezpečil veterinárnu starostlivosť, takže sa toho psa zbavil tak, že ho proste niekde nechal a pes skončil v útulku. Ale ja mám pocit, že tá daň za psa je veľmi malá časť možno pár dní krmiva k tomu, aby ten človek sa dokázal finančne postarať o toho psa, aby ten pes následne zase neskončil v tom útulku. To znamená, zase ten istý kolobeh. Takže ja si myslím, že ak bavíme sa o tom, pomoc útulkom, tak útulkom možno viem si predstaviť pomoc tak, že práve tam tie dane za psa, ktoré sú vyzbierané, sa vrátia práve do tých útulkov, nejaká pomerná časť. Ale nie to, že človek, ktorý si zoberie psa z útulku, tak vlastne neviem, akým spôsobom tomu útulku pomôže. A nemyslím si, že práve daň za psa je tá vec, ktorá presvedčí tú rodinu zobrať si toho psa z útulku, pretože tam je, tam sú ďalšie mnohé finančné náklady a ten pes žije pätnásť rokov. Strava a, vravím, veterinárna starostlivosť. A to sú práve veci, ktoré si ľudia neuvedomujú, keď si toho psa berú, a preto tie psy končia v útulkoch. Ďakujem.
88. schôdza NR SR - 3.deň - B. popoludní
Dátum: 2023-03-16
Poslanec: Krištúfková, Petra (SME RODINA)
Druh vystúpenia: Vystúpenie v rozprave

66. Ďakujem za slovo. Vážené kolegyne, vážení kolegovia, cieľom navrhovanej právnej úpravy je predovšetkým upraviť trestnú zodpovednosť fyzických osôb, ktoré usmrtia spoločenské zviera, psa, mačku za účelom ich ďalšieho spracovania a získania produktov z nich, najmä mäsa, masti, kože, kožušiny a podobne, a to v prípadoch, kedy neboli splnené zákonné dôvody k usmrteniu zvieraťa podľa § 22 ods. 5 zákona č. 39/2007 Z. z. o veterinárnej starostlivosti v znení neskorších predpisov. Tento návrh reaguje na zistenia orgánov činných v trestnom konaní, kedy v súčasnosti právna úprava Trestného zákona síce umožňuje trestne stíhať páchateľa za týranie, respektíve utýranie zvieraťa, nerieši však prípady, kedy páchateľ s protiprávne usmrteným spoločenským zvieraťom, psom a mačkou ďalej nakladá, a to na účely spracovania jeho ostatkov. Takéto konanie je nežiaduci jav, ktorý musí byť eliminovaný, no v súčasnosti ho z trestnoprávneho hľadiska nie je možné bez splnenia ďalších znakov skutkovej podstaty podradiť pod trestný čin týrania zvierat v zmysle ustanovenia § 35a Trestného zákona. Takéto konanie sa posudzuje len ako podozrenie z priestupku podľa § 48 ods. 5 písm. t) zákona 39/2007 Z. z. o veterinárnej starostlivosti v znení neskorších predpisov z porušenia zákazu týrania zvieraťa v zmysle § 22 ods. 2 tohto zákona, čo nie je možné považovať za jav, za stav postačujúci. Napriek tomu, že takéto konanie páchateľov bolo doposiaľ orgánmi činnými v trestnom konaní zaznamenané len na psoch, ochranu v postavení spoločenského zvieraťa je potrebné poskytovať aj mačkám, na čo nadväzuje doplnenie definície ´spoločenské zviera´ v tomto návrhu novely Trestného zákona, ktorým sa rozumie pes a mačka. Na základe vyššie uvedeného sa preto navrhuje doplniť do Trestného zákona nová skutková podstata trestného činu usmrtenie spoločenského zvieraťa bez primeraného dôvodu, ktorá reflektuje práve na situáciu, kedy je spoločenské zviera, ktorým sa rozumie pes a mačka, bez primeraného dôvodu usmrtené za účelom jeho ďalšieho spracovania alebo získania produktov z neho. Predmetný návrh zákona v jeho ďalšej časti reaguje aj na potrebu zabezpečenia zvýšenej trestnoprávnej ochrany zvierat, ktoré sú používané na liečebné, športové alebo rekreačné účely. Ďakujem za slovo, hlásim sa do rozpravy ako prvá.
83. schôdza NR SR - 4.deň - A. dopoludnia
Dátum: 2023-02-07
Poslanec: Krištúfková, Petra (SME RODINA)
Druh vystúpenia: Vystúpenie s faktickou poznámkou

86. Ďakujem za slovo. Ja by som sa ešte raz chcela, strašne veľakrát tu odznelo slovo ukradnutý. Ja by som vás chcela veľmi pekne poprosiť, aby ste si tie návrhy pozreli, aby ste si naozaj pozreli pozmeňujúci návrh SME RODINA, aby ste si naozaj pozreli návrh, ktorý pán Erik Tomáš podal na túto schôdzu za stranu HLAS. Ja som tu už povedala aj v rozprave, aj vo faktickej, že Erikov návrh, teda strany HLAS nepomôže, pretože je neprepracovaný, pretože je v treťom finančnom pásme, pretože rodičia by si museli doplácať na tie suroviny, pretože ho naozaj podal populistický. Ďalšia vec, ktorú som už hovorila, ale zase ju zopakujem, my prichádzame s týmto návrhom teraz, pretože celý rok jedálne čakali na to, aby ministerstvo školstva vydalo nové finančné pásma. Tieto žiadosti z tých jedální tam chodili neustavične, nevyhoveli im. Až pri výmene ministra bola vydaná nová tabuľka finančných pásiem, ktorá má účinnosť od 1. 1. Takže my môžme reagovať teraz, môžme celý pozmeňujúci návrh nastaviť na tieto finančné pásma, ktoré sa následne v týchto dňoch schvaľujú na zastupiteľstvách a obedy stúpnu niekedy od februára, od marca. To znamená, že bola by som rada, keby sa neopakovalo len slovo ukradnutý, ale naozaj sa hĺbkovo pozrelo do toho, aby to komentovali ľudia, ktorí komunikovali s jedálňami, ktorí sú si vedomí toho, že tie obedy stúpnu, a tie šeky prídu domov tým ľuďom teraz vo februári a v marci.
94. schôdza NR SR - 8.deň - A. dopoludnia
Dátum: 2023-06-23
Poslanec: Krajčír, Ľuboš (SME RODINA)
Druh vystúpenia: Vystúpenie s faktickou poznámkou

121. Ďakujem pekne za slovo. Pani kolegyňa, ja nebudem osobný, lebo teda naozaj táto téma sa tu už vlečie od včera, a nejakým spôsobom sú tu osobné útoky na to, kto, kde a ako študuje. Treba povedať jeden dôležitý fakt a ten je naozaj, že na Slovensku máme veľmi zlý systém v tomto zdravotníctve, a to z toho dôvodu, že tu funguje nejaký hybrid. My sme neni ani nejaký švajčiarsky vzor, my sme neni ani nejakým spôsobom sociálny vzor v tomto zdravotníctve. My tu máme dve súkromné zdravotné poisťovne a jednu štátnu. A de facto každý zamestnanec má povinnosť odvody dávať do zdravotnej poisťovne. To znamená, ako keby sme tu prirovnali nejaký daňový úrad, keby tu niekto vytvoril paralelný daňový úrad, a na základe toho, že teda my sme povinní tieto odvody do zdravotnej poisťovne dávať, si tu tie súkromné chcú vyťahovať väčší zisk. Toto je veľmi zlý spôsob, a preto naozaj to zdravotníctvo, aj preto teda funguje tak, ako funguje, žiaľbohu. Takže ak sa tu chceme baviť o nejaké zlepšenie zdravotnej situácie, zlepšenie zdravotnej služby, tak naozaj by sme sa mali začať o tom baviť úplne komplexne, a nielen útržkovito, lebo teda to tu nikdy nezmeníme.
94. schôdza NR SR - 3.deň - B. popoludní
Dátum: 2023-06-15
Poslanec: Krajčír, Ľuboš (SME RODINA)
Druh vystúpenia: Vystúpenie s faktickou poznámkou

121. Ďakujem pekne za slovo. Pán kolega Suja, ja by som ťa na začiatok chcel veľmi pekne poprosiť do budúcna, ak budeš v rozprave, trošku slušnejšie k dáme pristupovať, lebo naozaj bolo to veľmi nepríjemné, jak si nad ňou stál a dosť si tam na ňu vykrikoval, nebolo to vôbec džentlmenské. Ale rozumiem, rozumiem tvojmu hnevu, viackrát sme sa tu o tom bavili, ako títo aktivisti bežných občanov doslova terorizujú a šikanujú, aby sme nemohli chodiť do lesov. Nielen tým, že tu vytvárajú rôzne bezzásahové územia, kde stromy padajú ľuďom na hlavu, sa tu stali rôzne nešťastia, kde naozaj bol zabitý aj konárom chlapec na bratislavskej Kolibe, alebo na druhej strane stredné a východné Slovensko, kde ľudia sa boja chodiť kvôli napadnutím medveďmi, ktoré tuto títo aktivisti velice chránia, no na druhej strane vidieť ich farizejstvo, keď v srdci Národného parku Nízke Tatry v Demänovskej doline schválili na protest rôznych naozaj aktivistov, tých správnych, deväťposchodový hotel, kde naozaj všetci aktivisti bijú na poplach, že tu je ohrozený zdroj pitnej vody a ochranné územie, a toto si pán Budaj dovolil napriek tomuto všetkému schváliť a tvári sa, že je to absolútne v poriadku.
90. schôdza NR SR - 9.deň - B. popoludní
Dátum: 2023-05-16
Poslanec: Krajčír, Ľuboš (SME RODINA)
Druh vystúpenia: Vystúpenie s faktickou poznámkou

104. Pán kolega Budaj, nazval ste tu mnohých ruskými agentami. Prepáčte, ale ja s mojimi kolegami sme nejedenkrát ukázali odpor voči ruskému režimu. Takýmto podlým spôsobom ste zaútočili len preto, že sme vás tu naozaj legitimizovali z klamstva a zavádzania a demagógie, ktorá vám je naozaj tá pravá. Fakt je ten, že výbor pre európske záležitosti vás zaviazal alebo zaviazal zástupcu ministerstva životného prostredia, aby nehlasoval za zákaz spaľovacích motorov. Tak ako bolo povedané už niekoľkokrát, obišli ste toto stanovisko naozaj podlým spôsobom, kedy pán Kiča niekedy 00.18 h v ranných hodinách, večerných, to neviem ani vyhodnotiť poriadne, žiadal o stanovisko, keď vedel, že výbor ani nezasadá. Teraz sa tu postavíte a krútite tu absolútne faktami a naozaj tu útočíte na každého, kto má iný názor. Konali ste absolútne v rozpore s Národnou radou, v rozpore so záujmami Slovenskej republiky. Vy sa naozaj pozrite, akú skazu ste napáchali na ministerstve životného prostredia, kde na jednej strane tu šikanujete občanov, aby nechodili do lesov len preto, že tam vytvárate bezzásahové územia, padajú im stromy na hlavy a je to životu nebezpečné. A na druhej strane schválite spätne v rozpore s čímkoľvek deväťposchodový hotel v srdci Národného parku Nízke Tatry, kde všetci ochranári bijú na poplach. Toto ste vy, pán Budaj. Takto sme vás legitimizovali z klamstva a zavádzania.
90. schôdza NR SR - 5.deň - B. popoludní
Dátum: 2023-05-09
Poslanec: Krajčír, Ľuboš (SME RODINA)
Druh vystúpenia: Vystúpenie s faktickou poznámkou

50. Ďakujem pekne. Pán kolega, hovorí sa opakovanie je matka múdrosti, ja sa to ešte raz vás skúsim spýtať, keď sa vrátime spätne, čo hovoríte na to, keď rezort životného prostredia, lebo vy ste veľký ochranár, schválil masívny, viac ako 30 metrov vysoký hotel v samotnom jadre Národného parku Nízke Tatry, ktorý je aj zdrojom pitnej vody pre desiatky tisíc obyvateľov a návštevníkov Liptova. Všetci ochranári, všetci doslova tam bijú na poplach, že toto je obrovský problém. Veď tam ideme zdevastovať našu, naše naozaj tie Demänovské jaskyne. Čo na to hovoríte? Lebo vy tu tvrdíte teda, že týmto spôsobom to je zlé, že životné prostredie to malo mať nejakým spôsobom stále v kompetencii, ale veď tu je absolútne na plnej čiare ukázané, ako zlyhalo. Ako nie je k dnešnému dňu, rezort životného prostredia, žiadne kapacity ani prostriedky na zvládnutie integrovaných konaní o EIA, agendy špeciálneho stavebného úradu, nič nie je pripravené, preto moji kolegovia boli nútení pozmeňujúcim návrhom to presunúť na špeciálny stavebný úrad. Ďakujem.
90. schôdza NR SR - 5.deň - A. dopoludnia
Dátum: 2023-05-09
Poslanec: Krajčír, Ľuboš (SME RODINA)
Druh vystúpenia: Vystúpenie s faktickou poznámkou

57. Ďakujem pekne. Ja by som ešte doplnil pána kolegu Vetráka, aby bolo všetkým jasné, hlavné mesto mestským častiam na materské škôlky miesto 100 %, čo im má preposlať, cca 2 800 euro na žiaka, preposiela iba 32 %. Zo zvyšku týchto financií sú hradené rôzne iné rozmery, rozmary na hlavnom meste a takýto nelogický stav naozaj na Slovensku je iba v hlavnom meste Bratislavy. Ja poprosím o podporu, aby sme naozaj vedeli tieto škôlky dofinancovať a v Bratislave mali všetci rodičia s deťmi, ktoré majú tri roky a viacej, mali plné platné miesto. Ďakujem.